**ՀԻՄԱՎՈՐՈՒՄ**

**ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ 2018 ԹՎԱԿԱՆԻ ԴԵԿՏԵՄԲԵՐԻ 18-Ի N 107-Ն ՈՐՈՇՄԱՆ ՄԵՋ ԼՐԱՑՈՒՄ ԿԱՏԱՐԵԼՈՒ ՄԱՍԻՆ** **ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Աբովյան համայնքի ավագանու 2018 թվականի դեկտեմբերի 18-ի N 107-Ն որոշման մեջ լրացում կատարելու մասին ավագանու որոշմաննախագիծըմշակվել է «Տեղական ինքնակառավարման մասին» 18-րդ հոդվածի 1-ին մասի 19-րդ կետի հիման վրա։
Աբովյանի մարզահամալիրը (քաղաքային մարզադաշտը) համարվում է Աբովյան համայնքի սեփականություն: Այն հանդիսանում է համայնքում մարզական ենթակառուցվածքային ժառանգության կարևոր օբյեկտ, որտեղ տարիներ շարունակ անցկացվել են համայնքային և համապետական նշանակության բազմաթիվ սպորտային և մշակութային միջոցառումներ։
Մարզադաշտն իր չափանիշներով համապատասխանում է ՈՒԵՖԱ–ի պահանջների 3-րդ կարգին։ Համայնքը բյուջեի միջոցների հաշվին իրականացնում է մարզահամալիրի ընթացիկ պահպանման ծախսերը։ Սակայն անհրաժեշտություն կա մարզադաշտի և դրա ենթակառուցվածքների (խոտածածկույթ, ոռոգման համակարգ, նստարաններ, հանդերձարաններ, բաղնիք, լուսավորության համակարգ, ջրամատակարարում, էլեկտրոնային վահանակներ և այլն) կապիտալ վերանորոգման, փոխման և արդիականացման։ Մարզահամալիրը հիմնովին վերակառուցելու դեպքում այն կհամապատասխանի միջազգային ստանդարտներին և հնարավոր կլինի նաև անցկացնել միջազգային մակարդակի սպորտային միջոցառումներ։
Համայնքային, ինչպես նաև հանրապետական նշանակության սպորտային մրցաշարերի, մարզական թիմերի և ակումբների պարապմունքների, տոնական միջոցառումների, համերգների, ցուցահանդեսների, փառատոնների և այլ միջոցառումների կազմակերպման նպատակով Աբովյանի մարզադաշտը օգտագործելու համար պարբերաբար համայնքապետարան են դիմում տարբեր կազմակերպություններ՝ պատրաստակամություն հայտնելով տրամադրված ծառայությունների դիմաց վճարել։
Քանի որ մարզահամալիրը հիմնովին վերանորոգելու համար անհրաժեշտ է համայնքի բյուջեում նախատեսել կապիտալ ծախսեր, որի համար անհրաժեշտ է բյուջեում ապահովել լրացուցիչ եկամուտներ, և հաշվի առնելով այն հանգամանքը, որ առկա է մարզահամալիրի ծառայություններից օգտվելու պահանջարկ, առաջարկվում է Աբովյան համայնքի ավագանու կողմից սահմանած համայնքի կողմից մատուցվող ծառայությունների թվում ընդգրկել նաև մարզահամալիրի միջոցով մատուցվող ծառայություններ և սահմանել համապատասխան ծառայությունների վճարներ։ Առաջարկվող ծառայությունների դիմաց վճարները կօգտագործվեն վերանորոգման աշխատանքների համար։
Վերանորոգված մարզահամալիրը կնպաստի նաև համայնքում սպորտային կյանքի ակտիվացմանը, բնակիչների, հատկապես երիտասարդների, առողջ ապրելակերպի և մարզական ժամանցի կազմակերպմանը, սպորտային՝ հատկապես ֆուդբոլային ավանդույթների և սպորտային առողջ մթնոլորտի ձևավորմանը, ֆուտբոլային և այլ նշանակության բազմազան միջոցառումների անցկացման համար բարենպաստ պայմանների ստեղծմանը։ Հնարավորություն կստեղծվի նաև հանրապետական և միջազգային մարզական խաղեր կազմակերպելու համար, որը կնպաստի նաև համայնքի տնտեսական ակտիվության զարգացմանը։
Հաշվի առնելով վերոգրյալը, 2019 թվականի համար Աբովյան համայնքի կողմից մատուցվող ծառայությունների դիմաց գանձվող վճարների դրույքաչափերը և արտոնությունները սահմանելու մասին որոշման մեջ առաջարկվում է կատարել լրացում և Աբովյան համայնքի մարզահամալիրում սպորտային և մշակութային միջոցառումներ կազմակերպելու նպատակով մարզահամալիրը օգտագործման տրամադրելու ծառայությունների համար սահմանել հետևյալ վճարները ՝

|  |  |  |  |
| --- | --- | --- | --- |
| Հ/հ | Միջոցառման անվանումը | Չափման միավոր | Վճարի չափը /դրամ/ |
| 1 | ՀՀ ֆուտբոլի առաջնության բարձրագույն խմբի խաղ | 1 (մեկ) խաղ | 120 000 | - | 150 000 |
| 2 |  ՖԻՖԱ-ի, ՈՒԵՖԱ-ի շրջանակներում խաղ | 1 (մեկ) խաղ | 2 000 000 | - | 2 500 000 |
| 3 | ՀՀ ֆուտբոլի առաջնության առաջին խմբի խաղ | 1 (մեկ) խաղ | 110 000 | - | 130 000 |
| 4 | ՀՀ ֆուտբոլի առաջնության պատանեկան խմբի խաղ | 1 (մեկ) խաղ | 70 000 | - | 80 000 |
| 5 | Սիրողական ընկերական խաղ | 1 (մեկ) խաղ | 60 000 | - | 100 000 |
| 6 | Բարձրակարգ թիմերի մարզումներ (ՀՀ ֆուտբոլի բարձրագույն և առաջին խմբի մասնակից թիմերի համար) | 1 (մեկ) մարզում | 30 000 | - | 40 000 |
| 7 | Պատանեկան թիմերի մարզումներ | 1 (մեկ) մարզում | 20 000 | - | 25 000 |
| 8 | Ֆուտբոլային պատանեկան խմբերում մարզումների համար ՝ 1 երեխայի համար  | 1 (մեկ) ամիս | 3 000 | - | 5 000 |
| 9 | Ռեգբիի ՀՀ առաջնության խաղ | 1 (մեկ) խաղ | 750 000 | - | 800 000 |
| 10 | Ռեգբիի Եվրոպայի առաջնության խաղ | 1 (մեկ) խաղ | 3 000 000 | - | 3 500 000 |
| 11 | Ռեգբիի մարզում | 1 (մեկ) մարզում | 700 000 | - | 800 000 |
| 12 | Համերգ | 1 (մեկ) | 1 000 000 |
| 13 | Տոնակատարություն | 1 (մեկ) | 800 000 |
| 14 | Շոգեբաղնիք | 1 (մեկ) թիմի համար | 30 000 |

Վճարի չափը սահմանելու համար հաշվարկվել է այդ ծառայությունների մատուցման համար կատարված ծախսերի ինքնարժեքը։ Քանի որ մարզահամալիրը պատկանում է համայնքին, համայնքն է հոգում աշխատակիցների աշխատավարձի, օգտագործվող էլեկտրաէներգիայի, ջրի, կապի, աղբահանության դիմաց կատարվող ծախսերը։
Համայնքի կողմից մատուցվող ծառայությունների համար վճար սահմանելով՝ բյուջեն կհամալրվի լրացուցիչ եկամուտներով, ինչը հնարավորություն կտա մարզահամալիրը մշտապես ապահովել ժամանակակից պահանջներին համապատասխանող պայմաններով։
Աբովյան համայնքի կողմից մատուցվող ծառայությունների դիմաց գանձվող վճարների դրույքաչափերը սահմանելու մասին ավագանու որոշման նախագիծը կրում է նորմատիվ բնույթ, քանի որ պարունակում է վարքագծի պարտադիր կանոններ համայնքի վարչական տարածքում անորոշ թվով անձանց համար և ուղղված է կարգավորելու համայնքի կողմից մատուցվող ծառայությունների դիմաց գանձվող վճարների սահմանման և գանձման հետ կապված հարաբերությունները։

**ՀԱՄԱՅՆՔԻ ՂԵԿԱՎԱՐ Վ. ԳԵՎՈՐԳՅԱՆ**